Na podlagi 25. člena Zakona o delovnih razmerjih (Uradni list RS, št. 21/13, 78/13-popr.) in 70. člena Zakona o javnih uslužbencih (Uradni list RS, št. 63/07- UPB3, 65/08, 69/08-ZTFI-A, 69/08-ZZavar-E, 74/09 Odl. US: U-I-136/07-13 in 40/12-ZUJF)

MINISTRTVO ZA INFRASTRUKTURO, DIREKCIJA RS ZA INFRASTRUKTURO, Tržaška cesta 19, Ljubljana objavlja

prosto strokovno-tehnično delovno mesto– ANALITIK VII/2-I (št. DM 371) v Sektorju za investicije v železnice. Delovno razmerje bo sklenjeno za določen čas, za opravljanje nalog v okviru projekta "Nadgradnja železniške proge Zidani Most-Celje", predvidoma do 31.12.2023 in s polnim delovnim časom.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) oziroma magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja);
* osem (8) let delovnih izkušenj.
* državljanstvo Republike Slovenije;
* znanje uradnega jezika.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnje izobrazbe.

Zahtevane delovne izkušnje se skrajšajo v primerih določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03 z nadaljnjimi spremembami in dopolnitvami).

Naloge delovnega mesta so:

* spremljanje in planiranje realizacije projektov;
* pripravljanje zahtevnejših analiz, statističnih pregledov, informacij in drugih strokovnih podlag za odločanje;
* vodenje zahtevnejših evidenc;
* pripravljanje najzahtevnejših poročil in gradiv z delovnega področja;
* opravljanje drugih zahtevnejših nalog po navodilih vodje.

Prednost pri izbiri bodo imeli kandidati z gradbeno smerjo izobrazbe.

Prijava mora vsebovati:

1. izpolnjevanje pogoja izobrazbe: v izjavi kandidat navede raven in smer izobrazbe, datum (dan, mesec, leto) zaključka izobraževanja, pridobljen strokovni naziv ter izobraževalno ustanovo, pri kateri je bila izobrazba pridobljena;
2. izpolnjevanje pogoja zahtevanih delovnih izkušenj: v izjavi kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela na posameznem delovnem mestu);
3. da za namen te javne objave skladno z GDPR dovoljuje Direkciji RS za infrastrukturo, pridobitev podatkov iz prejšnje točke iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

**Prijava na prosto delovno mesto mora biti obvezno pripravljena na obrazcu »Vloga za zaposlitev«, ki je priloga tega javnega natečaja. Kandidat mora v obrazcu izpolniti vse rubrike ter priložiti tudi podpisano izjavo o izpolnjevanju pogojev.**

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Direkcija Republike Slovenije za infrastrukturo bo opravila izbiro kandidata po predmetni objavi in z izbranim kandidatom sklenila delovno razmerje za določen čas s polnim delovnim časom, do predvidoma 31.12.2023, za namen izvajanja nalog v okviru projekta "Nadgradnja železniške proge Zidani Most-Celje".

Izbrani kandidat bo opravljal delo v poslovnih prostorih Direkcija RS za infrastrukturo, in sicer na lokaciji: **Kopitarjeva ulica 5, 2000 Maribor.**

Kandidati pošljejo prijavo (na priloženem obrazcu Vloga za zaposlitev) v zaprti ovojnici z označbo: "za prosto delovno mesto – **analitik VII/2-I (št. DM 371)**, na naslov: **Direkcija RS za infrastrukturo, Tržaška cesta 19, 1000 Ljubljana**. Rok za vlaganje prijav je 8 dni po objavi na Zavodu za zaposlovanje in osrednjem spletnem portalu gov.si. Za pisno obliko prijave se šteje tudi elektronska oblika, poslana na elektronski naslov: gp.drsi@gov.si pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni.

Informacije o izvedbi postopka dobite vsak delovni dan od 11. do 12. ure, na telefonski številki (01) 478-8057, Katarina Kurmanšek.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

S posredovanjem vloge za zaposlitev kandidat jamči, da so osebni podatki, ki jih posreduje Direkciji, točni, ažurni in popolni.

Pri Direkciji spoštujemo pravico do zasebnosti, zato z osebnimi podatki kandidatov ravnamo odgovorno ter skladno s Splošno uredbo o varstvu podatkov (GDPR) in veljavnim Zakonom o varstvu osebnih podatkov. Informacije o obdelavi osebnih podatkov za področje iskalcev zaposlitve so dostopne na spletni povezavi (www.di.gov.si). Na željo kandidata lahko informacije o obdelavi osebnih podatkov posredujemo po pošti.